Flamsteed var uddannet til [[præst]], men blev ved [[Johannes de Sacrobosco|Sacroboscos]] bog ''De sphaera'' ført til astronomien, kom 1670 i forbindelse med [[Isaac Newton|Newton]] i [[Cambridge]] og fik 1674 i opdrag at beregne [[månen]]s kulminationstid for deraf at udlede tiden for [[Tidevand|floden]]; herved kom han med i den af [[Karl 2. af England|Karl II]] nedsatte kommission til bedømmelse af den af ''Le Sieur de Saint-Pierre'' i forslag bragte metode til bestemmelse af længden til søs ved månedistancer. Da Flamsteed stærkt hævdede nødvendigheden af nyere [[stjernekatalog]]er og bedre månetabeller, gav dette stødet til grundlæggelsen af [[Royal Greenwich Observatory|observatoriet i Greenwich]]. I 1675, hvis første direktør Flamsteed blev med titlen ''[[Astronomer Royal]]''. Samme år trådte han ind i den [[gejstlig]]e [[Stand (samfundsgruppe)|stand]] og blev præst i Burstow i [[Surrey]]. Lige til sin død arbejdede Flamsteed ivrig mod det stillede mål, først med de simple [[Måleinstrument|instrumenter]], han havde benyttet i Derby, fra 1689 med en efter hans forslag konstrueret [[murkvadrant]].
Historie